Μαργαρίτα της Σαβοΐας-Αόστας

Η Μαργαρίτα της Σαβοΐας-Αόστα (Margherita di Savoia-Aosta, 7 Απριλίου 1930 - 10 Ιανουαρίου 2022) από τον Οίκο της Σαβοΐας ήταν κόρη του Αμεδαίου, 3ου Δούκα της Αόστα.

Βιογραφία
Η Μαργαρίτα Ισαβέλλα Μαρία Βικτωρία Εμμανουέλα Ελένη Βικτωρία γεννήθηκε στις 7 Απριλίου 1930 στο Ανάκτορο του Καποντιμόντε στη Νάπολη και ήταν το μεγαλύτερο παιδί και κόρη του Αμεδαίου, 3ου Δούκα της Αόστα, αντιβασιλέα και γενικού κυβερνήτη της Ιταλικής Ανατολικής Αφρικής κατά τον Β΄ Παγκόσμιο Πόλεμο και της Άννας της Ορλεάνης.

Στις 29 Δεκεμβρίου 1953 η Μαργαρίτα παντρεύτηκε τον Ροβέρτο, Αρχιδούκα της Αυστρίας-Έστε, στο Μπρου της Γαλλίας. Μαζί απέκτησαν πέντε παιδιά:
τη Μαρία Βεατρίκη Άννα Φελισίτας Ζίτα Καρλόττα Αδελαΐδα Χριστίνα Ελισάβετ Ιανουαρία (1954-), παντρεύτηκε τον Ρίπραντ του Άρκο-Ζίννεμπεργκ. Απέκτησαν 6 παιδιά.
τον Λαυρέντιο Όθωνα Κάρολο Αμεδαίο Θαδδαίο Μαρία Πίο Ανδρέα Μάρκο ντ'Αβιάνο (1955-), παντρεύτηκε την Άστριντ του Βελγίου. Απέκτησαν 5 παιδιά.
τον Γεράρδο Θαδδαίο Αντώνιο Μάρκο ντ'Αβιάνο Μαρία Ουμβέρτο Όθωνα Κάρολο Αμεδαίο (1957-), παντρεύτηκε την Ίρις Γιάντραζιτς.
τον Μαρτίνο Κάρολο Αμεδαίο Μαρία (1959-), παντρεύτηκε την Αικατερίνη του Ίσεμπουργκ-Μπίρσταϊν. Απέκτησαν 4 παιδιά.
την Ισαβέλλα Μαρία Λαύρα Έλενα Αντωνία Ζίτα Άννα Ιανουαρία (1963-), παντρεύτηκε τον Αντρέα Τσαρνόκι-Λουκέσι. Απέκτησαν 4 παιδιά.

Τίτλοι
7 Απριλίου 1930 – 12 Μαΐου 1946: Η Γαληνοτάτη Υψηλότητα Πριγκίπισσα Μαργαρίτα της Σαβοΐας-Αόστα
12 Μαΐου 1946 – 29 Δεκεμβρίου 1953: Η Βασιλική Υψηλότητα Πριγκίπισσα Μαργαρίτα της Σαβοΐας-Αόστα
29 Δεκεμβρίου 1953 – 7 Φεβρουαρίου 1996: Η Αυτοκρατορική & Βασιλική Υψηλότητα Η Αρχιδούκισσα της Αυστρίας-Έστε, Αυτοκρατορική Πριγκίπισσα της Αυστρίας, Βασιλική Πριγκίπισσα της Ουγγαρίας, της Βοημίας και της Κροατίας
7 Φεβρουαρίου 1996 – μέχρι σήμερα: Η Αυτοκρατορική & Βασιλική Υψηλότητα Η Χήρα Αρχιδούκισσα της Αυστρίας-Έστε

Τιμητικές διακρίσεις
 Κυρία του Τάγματος του Έναστρου Αστέρος, 1η Τάξη (Αυστρο-Ουγγαρική Αυτοκρατορία).

Παραπομπές

Οίκος της Σαβοΐας
Πριγκίπισσες της Ιταλίας
Πριγκίπισσες της Αυστρίας
Πριγκίπισσες της Σαβοΐας
Δούκισσες της Μόντενα